Abdul Rahim Muda - Wikipedia

# Abdul Rahim Muda

### Dari Wikipedia Bahasa Melayu, ensiklopedia bebas.

Abdul Rahim Muda atau lebih dikenali sebagai Imuda merupakan seorang pelakon, pengacara, pelawak dan pelukis terkenal di Malaysia. Beliau memulakan kariernya sebagai pelukis di Dewan Bahasa dan Pustaka (DBP) bersama-sama dengan rakan sekerjanya iaitu Sabri Yunus. Selain itu, beliau turut menghantar komik-komiknya untuk diterbitkan di dalam majalah Gila-Gila. Antara komik terkenal beliau ialah Maharajalela vs. Birch yang merupakan komik parodi kepada kisah penjajahan British di Perak.

Bakat Imuda dan Sabri sebagai pelawak dan pelakon terserlah apabila bergiat dalam teater, terutamanya teater sulung Pi Mai Pi Mai Tang Tu arahan Hatta Azad Khan. Sejak daripada itulah Imuda berhenti daripada menjadi pelukis sepenuh masa di DBP untuk memberi tumpuan dalam bidang lawak dan lakonan.

Beliau pernah berundur seketika daripada dunia lakonan dan pengacaraan akibat penyakit buah pinggang, dan kini beliau terus melukis komik Pi Mai Pi Mai Tang Tu untuk akhbar Berita Minggu.

Diperolehi daripada "http://ms.wikipedia.org../../../a/b/d/Abdul_Rahim_Muda_6456.html"

Kategori: Pelawak Malaysia | Pelawak Melayu

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari